"निरहुवा हिंदुस्तानी" के यूपी-बिहार में धूम
नई दिल्ली - भोजपुरी सिनेमा अवुरी संगीत के बादशाह दिनेश लाल यादव ‘निरहुवा’ के फिल्म ‘निरहुवा हिंदुस्तानी’ भोजपुरी सिनेमा के इतिहास में नाया अध्याय जोड़ देलस।
निरहुवा एंटरटेनमेंट प्राइवेट लिमिटेड के बैनर में बनल फिल्म ‘निरहुवा हिंदुस्तानी’ के उत्तर प्रदेश अवुरी बिहार में बहुत नीमन प्रतिक्रीया मिलल बा, प्रतिक्रीया अयीसन बा कि ए फिल्म के भोजपुरी सिनेमा के इतिहास में सबसे जादा कमाई करेवाली बन गईल बिया।
फिल्म के सफलता के पीछे सबसे बड़ कारण इ बतावल जाता कि, एकरा के हर उमर के लोग पसंद करतारे।
परवेश लाल यादव अवुरी राहुल खन्ना के निर्माण में निरहुवा एंटरटेनमेंट प्राइवेट लिमिटेड के फिल्म ‘निरहुवा हिंदुस्तानी’ में दिनेश लाल यादव के अलावे आम्रपाली के मुख्य भूमिका बाटे।
फिल्म के सफलता के खुश दिनेश लाल यादव कहले कि, फिल्म से जईसन आशा रहे ओकरा से कहीं बढ़ के सफलता मिलल बा। उ कहले कि, हमार सौभाग्य बा कि हम अयीसन फिल्म के हिस्सा रहनी।
bho_Deva bho_Deva bho_Deva bho_Deva bho_Deva bho_Deva